Laganė

Laganė (rus. ir ) – miestas Rusijoje, rytų Kalmukijoje, 9 km nuo Kaspijos jūros kranto, 125 km į pietvakarius nuo Astrachanės, Volgos deltos pakraštyje. Rajono centras. Trečia pagal dydį Kalmukijos gyvenvietė. Už 20 km į vakarus nuo miesto praeina Astrachanės–Chasvjurto plentas, o artimiausia geležinkelio stotis yra už 42 km (Ulan Cholas). Su Kaspijos jūra jungia laivybinis kanalas. Maisto (daugiausia žuvies ir mėsos perdirbimo), mašinų gamybos pramonė. Apylinkėse išgaunama nafta.

Veikia muziejus, Laganės churulas (budistų šventykla), Atbudimo stūpa, Šv. Nikolajaus Stebukladario cerkvė, Švč. Dievo Motinos ikonos „Gaivinanti versmė“ šventykla.

2010 m. 50,2 % miesto gyventojų buvo kalmukai, 38,2 % – rusai, 7,9 % – kazachai, 1,4 % – totoriai.

Istorija 
Laganę apie 1780 m. įkūrė atsikėlę rusų valstiečiai. Nuo XIX a. pab. pradėta plėtoti žvejyba. Nuo 1938 m. – miesto tipo gyvenvietė, nuo 1963 m. – miestas. 1944–1991 m. vadinta Kaspijskiu (Каспийский).

Šaltiniai 

Kalmukijos miestai